b'\n_START_ARTICLE_\nTela\n_START_PARAGRAPH_\nAng tela (Kastila: tela, Italyano: tessuto, Aleman: Textilie, Prances: textile, Ingles: textile o cloth) ay hinabing mga hibla o mga sinulid upang makagawa ng mga damit at iba pang mga bagay. Ilan sa mga hibla ang nagmumula sa mga halaman, katulad ng bulak at linen (linso o liso); samantalang ang ilan ay mula sa mga hayop, katulad ng lana (balahibo ng tupa) at sutla (seda, mula sa mga uod). '